《戏呈珉禅师》
宋代·周麟之

我来何幸识支郎，百丈峰头宝月光。
质薄自怜非燕颔，途穷谁信是龟肠。
渐看鬓底千丝白，敢说眉间一点黄。
坐见锦溪秋水阔，不知何日理归艎。

作者简介：（1118—1164）泰州海陵人，一说江宁人，字茂振。高宗绍兴十五年进士。历官中书舍人、兵部侍郎，兼给事中。绍兴二十九年，充金国哀谢使，言辞详雅，金人为加礼。次年为同知枢密院事。金主背盟，复奉命出使，以主张俟金来南，尽锐奋击，必能成功，辞之。因被劾，责授秘书少监分司南京，筠州居住。有《海陵集》。